George Harrison (album)

George Harrison er et album av George Harrison, utgitt i 1979. Det ble spilt inn i en periode med lykke, blant annet at Harrison giftet seg med Olivia Trinidad Arias og ble far til sønnen Dhani. Alt sammen skjedde under innspillingen av George Harrison i 1978.

 Historie 
Ettersom Harrison hadde hatt en del fritid og reist en del etter utgivelsen av Thirty Three & 1/3, begynt han ikke innspillingen av en oppfølger før midt på 1978, selv om han hadde allerede hadde skrevet ferdig flere sanger. Dette var første gangen på noen år at han tok i bruk en annen produsent, og han valgte Russ Titelman skulle hjelpe bidra med innspillingene i hjemmestudioet hans, kalt Friar Park. Strykere ble dog lagt på senere i AIR Studios i London. Kjente musikere på albumet var Steve Winwood, Gary Wright (som var med å skrive «If You Believe») og Eric Clapton.

Før selve albumet ble utgitt i februar 1979, ble singelen «Blow Away» gitt ut. Den nådde nummer 51 i Storbritannia og nummer 16 i USA. Albumet George Harrison fikk positive anmeldelser. Det nådde 39.-plass i Storbritannia og nummer 14 i USA, hvor det solgte til gull. Albumet nådde nummer 3 i Canada og ble der Harrisons bestselgende album på flere år. «Blow Away» som single hadde også bra suksess i Canada, hvor den også nådde tredjeplass på singellistene. På denne tiden var Harrisons arbeid mer og mer rettet mot filmindustrien. Han hadde opprettet filmselskapet Handmade Films for å hjelpe kompisene i Monty Python å ferdiggjøre Profeten Brians liv og historie.

I 2004 ble George Harrison remastret og gjenutgitt både som enkeltalbum og som en del av samleboksen The Dark Horse Years 1976-1992 på Dark Horse og med ny distribusjon av EMI. Et bonusspor ble også lagt til, en demoversjon av «Here Comes the Moon», spilt inn rett etter den ble skrevet i Hawaii.

 Omslaget 
Den originale LP-en hadde et nærbilde av Harrison fotografert av Mike Salisbury, med albumets navn printet i brun, øverst i høyre hjørne. På CD-gjenutgivelsen fra 2004, ble det samme bildet brukt, men den brune tittelen ble fjernet, og Harrisons signatur i hvitt ble lagt til øverst i venstre hjørne. 

 Sporliste 
Alle sanger er skrevet av George Harrison, unntatt hvor annet står.
 «Love Comes to Everyone» – 4:36
 Gitarintroen er spilt av Eric Clapton, som kom til å covre sangen på albumet Back Home i 2005.
Sangen ble fremført live kun en gang under Harrisons Japan-turne i desember 1991
 «Not Guilty» – 3:35
 Originalt skrevet av Harrison for The Beatles i 1968 for inkludering på albumet The Beatles. Det dukket ikke opp på albumet.
 «Here Comes the Moon» – 4:48
 En lyrisk etterfølger av Harrisons komposisjon «Here Comes the Sun», fra 1969.
 «Soft-Hearted Hana» – 4:03
 Skrevet om en Psilocybinsopp opplevelse Harrison hadde i Maui.
 Opptak av atmosfæren fra Harrisons lokale Henley-on-Thames pub, «The Row Barge»", er med her.
 Tittelen er en referanse til en Tin Pan Alley sang, «Hard Hearted Hannah».
 «Blow Away» – 4:00
 «Faster» – 4:46
 Ekte racingeffekter fra British Grand Prix den 16. juli 1978, finnes i denne sangen.
 «Dark Sweet Lady» – 3:22
 «Your Love Is Forever» – 3:45
 «Soft Touch» – 3:59
 «If You Believe» (George Harrison, Gary Wright) – 2:55

På den digitalt remastrede utgaven fra 2004 av George Harrison'', ble et bonusspor lagt til:

     11. «Here Comes the Moon» (demoversjon) – 3:37

 Personell 
Det følgende personell ble kreditert i liner notes til gjenutgivelsen.

 George Harrison – Gitarer, vokal & bakgrunnsvokal, bassgitar på «Faster»
 Andy Newmark – Trommer
 Willie Weeks – Bassgitar
 Neil Larsen – Keyboard, Minimoog
 Ray Cooper – Perkusjon
 Steve Winwood – Polymoog, tråorgel, Minimoog og bakgrunnsvokal
 Emil Richards – Marimba
 Gayle Levant – Harpe
 Eric Clapton – Gitarintro på «Love Comes To Everyone»
 Gary Wright – Oberheim på «If You Believe»
 Del Newman – Stryker- og hornarrangamenter

 Referanser 

 Eksterne lenker   


Kategori:George Harrison-album
Kategori:Musikkalbum fra 1979
Kategori:Dark Horse Records-album
Kategori:Musikkalbum produsert av George Harrison
Kategori:Musikkalbum produsert av Russ Titelman